หุ้นไทยภาคเช้าปิดบวก 6.33 จุด
เช้าวันนี้ดัชนีหุ้นไทยปิดที่ระดับ 1,142.25 จุด เพิ่มขึ้น 6.33 จุด หรือ 0.56% มีมูลค่าการซื้อขาย 17,441.68 ล้านบาท
21 ก.พ. 2555

เช้าวันนี้ดัชนีหุ้นไทยปิดที่ระดับ 1,142.25 จุด เพิ่มขึ้น 6.33 จุด หรือ 0.56% มีมูลค่าการซื้อขาย 17,441.68 ล้านบาท




ดัชนีหุ้นไทยเช้าวันที่ 21 ก.พ. ปรับตัวเพิ่มขึ้นต่อเนื่อง หลังกระแสเงินทุนต่างชาติยังคงไหลเข้า ขณะที่อาจมีข่าวดีว่ากรีซได้รับความช่วยเหลือทางการเงิน 1.3 แสนล้านยูโร อย่างไรก็ตามนักลงทุนต้องระวังแรงขายทำกำไรเมื่อข่าวดังกล่าวปรากฏ เพราะในช่วงที่ผ่านมานักลงทุนซื้อเก็งกำไรข่าวดังกล่าวค่อนข้างมาก โดยเช้าวันนี้ดัชนีหุ้นไทยปิดที่ระดับ 1,142.25 จุด เพิ่มขึ้น 6.33 จุด หรือ 0.56% มูลค่าการซื้อขาย 17,441.68 ล้านบาท
5 อันดับหุ้นที่มีมูลค่าการซื้อขายสูงสุด1. PTT ปิดที่ 360 บาท เพิ่มขึ้น 6 บาท หรือ 1.69% มูลค่าการซื้อขาย 1,575.58 ล้านบาท2. PTTGC ปิดที่ 75.25 บาท เพิ่มขึ้น 1.25 บาท หรือ 1.69% มูลค่าการซื้อขาย 1,451.79 ล้านบาท3. IVL ปิดที่ 41.50 บาท ราคาไม่เปลี่ยนแปลง มูลค่าการซื้อขาย 1,217.19 ล้านบาท4. PTTEP ปิดที่ 184.50 บาท เพิ่มขึ้น 0.50 บาท หรือ 0.27% มูลค่าการซื้อขาย 744.18 ล้านบาท5. RAIMON ปิดที่ 1.50 บาท เพิ่มขึ้น 0.07 บาท หรือ 4.90% มูลค่าการซื้อขาย 678.12 ล้านบาท 
บริษัทหลักทรัพย์(บล.)เคจีไอ ระบุว่า ดัชนีหุ้นไทยเช้าวันนี้ทรงตัวหรือบวกในช่วงแคบ เพราะกระแสทุนต่างชาติยังหนุนตลาดหุ้นเอเชียต่อไป แต่ขณะเดียวกันให้ระมัดระวังแรงขายรับข่าวดีเรื่องกรีซได้เงินช่วยเหลือ 1.3 แสนล้านยูโร โดยมองว่าข่าวดังกล่าวจะออกมาช่วงที่ตลาดหุ้นไทยทำการซื้อขายอยู่ จึงแนะให้นักลงทุนติดตามรายละเอียดของแผนแลกพันธบัตร ปริมาณการลดหนี้คิดเป็นเปอร์เซนต์ ของมูลหนี้เดิม รวมทั้งแผนการจัดการต่อภาคธนาคารของกรีซ ที่จะออกมาใน 2-3 วันจากนี้ เพราะสิ่งเหล่านี้จะกำหนดทิศทางของตลาดในระยะถัดไป 
ทั้งนี้ มองว่ากระแสทุนต่างชาติจะชะลอเร็วๆนี้ หลังจากซื้อสุทธิ 3.68 หมื่นล้านบาทตั้งแต่ต้นปี 2555 และถ้านับจากต้นเดือน ธ.ค. 2554 ซึ่งต่างชาติกลับเข้าตลาดหลังภาวะน้ำท่วมจบลง ต่างชาติซิ้อสุทธิแล้ว 4.88 หมื่นล้านบาท ซึ่งถือว่าค่อนข้างสูง จึงคงมุมมองว่าดัชนีกำลังจะปรับฐานเร็วๆนี้ สำหรับกลยุทธ์ลงทุน นักลงทุนระยะสั้นที่ได้ขายลดพอร์ตไปแล้ว แนะนำให้อยู่นอกตลาดเพื่อติดตามสถานการณ์ หรือปรับพอร์ตไปซื้อหุ้นที่มีความเสี่ยงต่ำ